CELEX: 62018TN0667
Language: da
Date: 2018-11-09 00:00:00
Title: Sag T-667/18: Sag anlagt den 9. november 2018 — Pinto Teixeira mod EEAS

14.1.2019   
            
            
               DA
            
            
               Den Europæiske Unions Tidende
            
            
               C 16/58
            
         
      Sag anlagt den 9. november 2018 — Pinto Teixeira mod EEAS
      (Sag T-667/18)
      (2019/C 16/69)
      Processprog: fransk
      
         Parter
      
      
         Sagsøger: José Manuel Pinto Teixeira (Oeiras, Portugal) (ved advokaterne S. Orlandi og T. Martin)
      
         Sagsøgt: EU-Udenrigstjenesten (EEAS)
      
         Sagsøgerens påstande
      
      Det fastslås:
      
                  —
               
               
                  Afgørelsen af 21. februar 2018, hvorved ansættelsesmyndigheden afslog at give sagsøgeren tilladelse til at udøve en ekstern virksomhed i henhold til vedtægtens artikel 16, annulleres.
               
            
                  —
               
               
                  EEAS tilpligtes at betale sagsomkostningerne samt at betale et beløb på 10 000 EUR for det lidte ikke-økonomiske tab.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 16 i vedtægten for tjenestemænd i Den Europæiske Union, for så vidt som den anfægtede afgørelse blev vedtaget efter udløbet af fristen på tredive arbejdsdage fra modtagelsen af hans oplysning om, at han påtænkte at udøve en erhvervsvirksomhed efter sin udtræden af tjenesten.
               
            
                  2.
               
               
                  Andet anbringende om anlæggelse af åbenbart urigtige skøn, som gør den anfægtede afgørelse ulovlig, idet det er åbenbart, at den påtænkte virksomhed hverken har forbindelse med det arbejde, han udførte i de tre sidste tjenesteår, eller er i modstrid med EEAS’s interesser.